Theodore de Sommervieux isir iħobb bi mħabba tal-ġenn lil Augustine Guillaume bint in-negozjant tal-ħanut tad-drappijiet b'tabella li kienet turi Qattus bir-Rakketta f'idu. X'jagħmel Theodore biex jirbaħ qalb Augustine? X'jiġri fiż-żwieġ tagħhom? Kemm hu validu kliem is-Sur Guillaume, missier Augustine, li kellu d-drawwa jghid: "li, biex issib il-ferħ, mara ma kellhiex ħlief li tiżżewweġ raġel tal-klassi tagħha; meta wieħed jitla' 'l fuq iżżejjed illum jew għada jispiċċa kkastigat; l-imħabba tirreżisti ftit wisq kontra l-inkwiet tal-ħajja tal-familja, b'hekk jeħtiġilha ssib fiż-żewg naħat kwalitajiet sodi biex ikunu ferħanin; il-miżżewġin ma jeħtiġilhomx juru li jafu aktar minn xulxin, billi qabel kollox jeħtiġilhom li jifhmu lil xulxin; raġel li jitkellem bil-Grieg u mara bil-Latin jissograw li jmutu bil-ġuħ. Kien ivvinta dan l-ispeċi ta' proverbju. Kien iqabbel iż-żwiġijiet li kienu jsiru b'dan il-mod ma' drappijiet qodma b'taħlita ta' ħarir u suf, li l-ħarir tagħhom dejjem jispiċċa jqatta' s-suf". ...?